San Juan Bautista (1772)
Palvelus

Huhtikuussa 1778 alus lähti Cartagenasta koulutuspurjehdukselle Sisilian rannikolle ja Adrianmerelle päällikkönään Jacinto Serrano. Alus lähti 3. toukokuuta 1778 Cartagenasta Algerian rannikolle taistelemaan merirosvoja vastaan fregattien Santa Mónican ja Santa Lucían kanssa. Ne saapuivat Alicanteen, mistä jatkettiin Cartagenaan. Alus saattoi Cartagenasta samojen fregattien kanssa joukkojenkuljetuksen Oraniin, mistä se palasi Cartagenaan. Alus saapui 13. syyskuuta 1778 Cartagenaan Barcelonasta, josta se nouti aseita ja ampumatarvikkeita. Alus lähti 17. maaliskuuta 1779 Cartagenasta San Genaron kanssa koulutus- ja partiomatkalle torjumaan merirosvoja. Ne saapuivat 30. huhtikuuta Barcelonaan, mistä kuljetettiin merimiehiä Cartagenaan. Alus lähti 2. toukokuuta 1779 Barcelonasta Mallocalle, josta se lähti 10. toukokuuta Cartagenaan kuljettaen merimiehiä. Alus oli 22. kesäkuuta Cartagenassa, mistä se lähti heinäkuussa San Genaron liittyäkseen Barcelon Gibraltaria saartavaan laivastoon.
Helmikuussa 1780 alus oli Algecirasissa San Leandron ja joidenkin pienempien sotalaivojen kanssa. Se lähti 20. huhtikuuta Algecirasista San Leandron ja San Isidoron kanssa ajamaan takaa Gibraltarin edustalle saapuneita Britannian kuninkaallisen laivaston 74-tykkistä linjalaivaa HMS Edgaria ja kahta fregattia. Seuraavana päivänä alus palasi Algecirasiin.
Syyskuussa 1780 alus lähti Cádizista fregatti Santa Monican ja toisen fregatin kanssa Cartagenaan. Vuonna 1781 alus oli Córdovan laivastossa Cádizissa, mistä se lähti 15. kesäkuuta  San Pedro Apóstolin kanssa partiomatkalle Cabo de São Vicenten ja Cape Spartelin alueelle. Alus lähti 2. tammikuuta 1782 Córdovan laivaston mukana Cádizista saattaakseen Borjan laivuetta. Huhtikuussa 1782 alus oli Córdovan laivastossa Cádizissa, mistä se lähti kesäkuussa laivaston mukana 3. Englannin kanaalin sotaretkelle. Se osallistui 21. lokakuuta 1782 Cape Spartelin taisteluun. Joulukuussa 1782 alus oli Cádizissa valmistautumassa Jamaikan sotaretkeen, jota ei lopulta toteutettu.
Alus lähti 21. toukokuuta 1783 Cádizista Cartagenaan, jonne se saapui kesäkuussa. Elokuussa 1783 alus osallistui Barcelon laivueessa Algerin piiritykseen. Vuonna 1786 alus oli Cádizissa reservissä. Se oli 7. syyskuuta 1786 huollettavana Cartagenassa, minkä jälkeen se oli 1790-1793 Cartagenassa reservissä.
Alus palautettiin 4. helmikuuta 1793 palvelukseen ja aseistettiin San Vicenten kanssa. Se lähti 11. kesäkuuta 1793 Cádizista Aristizábalin laivueen mukana Karibialle. Alus saapui 15. tammikuuta 1794 San Lorenzon ja Fermen kanssa Havannaan, mistä ne noutivat sotilaita. Alus osallistui 29. tammikuuta 1794 Bayajássa Santo Domingossa Ranskan Fort Delfinin valtaukseen. Helmikuussa 1794 alus palasi Havannaan. Se lähti 13. helmikuuta 1794 Muñozin laivueen mukana Bayajáan kuljettaen aarteita, joukkoja ja tarvikkeita. Alus saapui 3. maaliskuuta Bayajáan fregatti Nuestra Señora de la On sekä urcien Santa Libradan ja Santa Florentinan kanssa. Toukokuussa 1794 alus partioi San Ramónin ja Nuestra Señora de la On kanssa Dominican tasavallan edustalla.
Alus palasi 26. kesäkuuta 1794 Havannaan, missä se vaurioitui 28. elokuuta pahoin myrskyssä. Huhtikuussa 1795 alus lähti Havannasta partiomatkalle, mistä se palasi toukokuussa. Alus lähti 12. kesäkuuta Havannasta Veracruziin, jonne se saapui 22. kesäkuuta. Alus lähti 19. elokuuta Veracruzista kaapparifregatin kanssa Havannaan kuljettaen aarteita, jauhoja, sotavankeja ja merimiehiä. Alus saapui 9. syyskuuta  Havannaan. Alus lähti 26. tammikuuta 1796 Havannasta San Gabrielin ja Santiago la Españan sekä fregattien Santa Águedan ja Calipson kanssa Cádiziin. Ne kuljettivat elintarvikkeita, matkustajia ja 3,5 miljoonaa pesoa hopeana. Alus saapui 12. maaliskuuta Cádiziin, missä se siirrettiin kesäkuussa reserviin. Aluksen miehistö siirrettiin muille aluksille.
Vuodet 1797-1807 alus oli Cádizissa reservissä. Kuninkaallinen määräys aluksen huoltamisesta ja palauttamisesta palvelukseen vastaanotettiin 10. kesäkuuta 1808. Käsky todettiin toteuttamiskelvottomaksi, kun aluksen huolto ja korjauskustannukset arvioitiin 2,8 miljoonaksi pesoksi. Alus poistettiin 5. huhtikuuta 1908 laivastoluettelosta ja romutettiin.